CELEX: 32007D0179
Language: lt
Date: 1174521600000
Title: 2007/179/EB: 2007 m. kovo 22 d. Komisijos sprendimas, kuriuo leidžiama Suomijai teikti valstybės pagalbą sėkloms ir javų sėkloms auginti 2006 m. (pranešta dokumentu Nr. C(2007) 1280)

23.3.2007   
            
            
               LT
            
            
               Europos Sąjungos oficialusis leidinys
            
            
               L 82/31
            
         
      KOMISIJOS SPRENDIMAS
   
   2007 m. kovo 22 d.
   kuriuo leidžiama Suomijai teikti valstybės pagalbą sėkloms ir javų sėkloms auginti 2006 m.
   (pranešta dokumentu Nr. C(2007) 1280)
   (Tik tekstas suomių ir švedų kalbomis yra autentiškas)
   (2007/179/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. lapkričio 23 d. Tarybos reglamentą (EB) Nr. 1947/2005 dėl bendro sėklos rinkos organizavimo ir panaikinantį Reglamentus (EEB) Nr. 2358/71 ir (EEB) Nr. 1674/72 (1), ypač į jo 8 straipsnio 2 dalies pirmą pastraipą,
   atsižvelgdama į 1971 m. spalio 26 d. Tarybos reglamentą (EEB) Nr. 2358/71 dėl bendro sėklos rinkos organizavimo (2), ypač į jo 8 straipsnį,
   kadangi:
   
               (1)
            
            
               2006 m. gruodžio 18 d. laišku Suomijos valdžios institucijos paprašė leisti nuo 2006 m. sausio 1 d. iki gruodžio 31 d. teikti pagalbą ūkininkams už veislių, auginamų tik Suomijoje dėl jai būdingų sąlygų, tam tikrą sėklų ir javų sėklų kiekį.
            
         
               (2)
            
            
               Suomijos valdžios institucijos prašo leidimo teikti pagalbą už kiekvieną hektarą tam tikrų plotų, apsodintų Gramineae (žolės) ir Leguminosae (ankštinių augalų) veislių, išvardytų 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams (3) XI priede, išskyrus Phleum pratense L. (Pašarinių motiejukų), sėklomis, ir už kiekvieną tam tikrų javų sėklomis apsodintų plotų hektarą.
            
         
               (3)
            
            
               Siūloma pagalba atitinka Reglamento (EB) Nr. 1947/2005 8 straipsnyje nustatytus reikalavimus. Pagalba yra susijusi su Suomijoje skirtomis auginti sėklų ir javų sėklų veislėmis, kurios yra pritaikytos prie jos klimato sąlygų ir neauginamos kitose valstybėse narėse. Komisija turėtų leisti teikti pagalbą tik į suomiškų veislių sąrašą įtrauktoms veislėms, auginamoms tik Suomijoje.
            
         
               (4)
            
            
               Reikėtų numatyti, kad Komisija būtų informuojama apie priemones, kurių Suomijos valdžios institucijos imasi laikydamosi šiame sprendime nustatytų apribojimų,
            
         PRIĖMĖ ŠĮ SPRENDIMĄ:
   1 straipsnis
   Nuo 2006 m. sausio 1 d. iki gruodžio 31 d. Suomijai leidžiama teikti priede nustatyto dydžio pagalbą jos teritorijoje įsiteigusiems augintojams, auginantiems priede nurodytų sertifikuotų veislių sėklas ir javų sėklas.
   Leidimas taikomas tik į Suomijos nacionalinį katalogą įtrauktoms ir tik Suomijoje auginamoms veislėms.
   2 straipsnis
   Suomijos valdžios institucijos, taikydamos tinkamą tikrinimo sistemą, užtikrina, kad pagalba būtų skiriama tik už minėtame priede nurodytas veisles.
   3 straipsnis
   Suomijos valdžios institucijos Komisijai pateikia aptariamų sertifikuotų veislių sąrašą bei visus jo pakeitimus ir informuoja apie plotus, kuriuose auginamos sėklos ir javų sėklos, ir išaugintą jų kiekį, už kuriuos skiriama pagalba.
   4 straipsnis
   Šis sprendimas taikomas nuo 2006 m. sausio 1 d.
   5 straipsnis
   Šis sprendimas skirtas Suomijos Respublikai.
   
      Priimta Briuselyje, 2007 m. kovo 22 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 312, 2005 11 29, p. 3.
   
      (2)  OL L 246, 1971 11 5, p. 1. Reglamentas panaikintas Reglamentu (EB) Nr. 1947/2005.
   
      (3)  OL L 270, 2003 10 21, p. 1. Reglamentas su paskutiniais pakeitimais, padarytais Reglamentu (EB) Nr. 2013/2006 (OL L 384, 2006 12 29, p. 13).
   
      PRIEDAS
      Sėklos
      
                  Pagalba gali būti skiriama
               
               
                  :
               
               
                  už plotus, apsodintus sertifikuotų Gramineae (žolės) ir Leguminosae (ankštinių augalų) veislių, išvardytų Reglamento (EB) Nr. 1782/2003 XI priede, išskyrus Phleum pratense L. (Pašarinių motiejukų), sėklomis.
               
            
                  Didžiausia pagalbos suma už hektarą
               
               
                  :
               
               
                  220 EUR
               
            
                  Didžiausias pagalbos biudžetas
               
               
                  :
               
               
                  442 200 EUR
               
            Javų sėklos
      
                  Pagalba gali būti skiriama
               
               
                  :
               
               
                  už plotus, apsodintus kviečių, avižų, miežių ir rugių sertifikuotų veislių sėklomis.
               
            
                  Didžiausia pagalbos suma už hektarą
               
               
                  :
               
               
                  73 EUR
               
            
                  Didžiausias pagalbos biudžetas
               
               
                  :
               
               
                  2 190 000 EUR